หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 13,001.56 จุด เพิ่มขึ้น 74.39 จุด ด้าน แนสแดก ปิดที่ 2,961.60 จุด ลดลง 8.85 จุด
25 เม.ย. 2555

ดัชนีหุ้นดาวโจนส์ ปิดที่ 13,001.56 จุด เพิ่มขึ้น 74.39 จุด ด้าน แนสแดก ปิดที่ 2,961.60 จุด ลดลง 8.85 จุด
ตลาดหุ้นสหรัฐฯวานนี้ ปิดบวกพอประมาณ จากรายงานผลประกอบการรายไตรมาสอันแข็งแกร่งของบริษัทยักษ์ กระนั้น แนสแดค ขยับลงเล็กน้อย เหตุเพราะนักลงทุนกังวลต่อผลดำเนินการของแอปเปิล
ดัชนีหุ้นดาวโจนส์ เพิ่มขึ้น 74.39 จุด (0.58 เปอร์เซ็นต์) ปิดที่ 13,001.56 จุด อย่างไรก็ตาม แนสแดก ลดลง 8.85 จุด (0.30 เปอร์เซ็นต์) ปิดที่ 2,961.60 จุด ส่วน เอสแอนด์พี เพิ่มขึ้น 5.03 จุด (0.37 เปอร์เซ็นต์) ปิดที่ 1,371.97 จุด
ขณะที่ราคาน้ำมันตลาดนิวยอร์กดีดตัวกลับวานนี้(24) ตามตลาดทุน หลังปิดลบหนึ่งวันก่อนหน้านี้จากความกังวลว่าวิกฤตหนี้สินยุโรปจะกัดเซาะการเติบโตทางเศรษฐกิจและการบริโภคพลังงาน ขณะที่วอลล์สตรีท ปิดบวกพอสมควรตามผลประกอบการที่แข็งแกร่งของบริษัทยักษ์ใหญ่
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม เพิ่มขึ้น 71 เซนต์ ปิดที่ 103.82 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 55 เซนต์ ปิดที่ 118.16 ดอลลาร์ต่อบาร์เรล